ایک دوسری روایت میں ہے کہ آنحضرت ﷺ جائے ضرور ت سے فارغ ہوکر تشریف لائے ، تو ایک طشت پانی ڈھکا ہوارکھا دیکھا پوچھا کس نے رکھا ہے ، عبد اللہ ابن عباس ؓ نے عرض کیا میں نے ، فرمایا : خدایا ان کو قرآن کی تفسیر کا علم عطا فرما ، کبھی کبھی آپ ﷺ خود بھی ان سے کام لیا کرتے تھے ، ایک دفعہ یہ بچوں کے ساتھ کھیل رہے تھے کہ آنحضرت ﷺ کو اپنی طرف آتے ہوئے دیکھا ، سمجھ گئے کہ میرے پاس آ رہے ہیں ، بچپن کا زمانہ تھا بھاگ کے ایک مکان کے دروازے کی آڑ میں چھپ رہے ، آنحضرت صلی اللہ علیہ وآلہ وسلم نے پشت سے آکر پکڑلیا اور فرمایا جاؤ معاویہ ؓ کو بلا لاؤ ، امیر معاویہ ؓ اس وقت آپ کے کاتب تھے ابن عباس ؓ نے جاکر کہا کہ نبی ﷺ کو تمھاری ضرورت ہے ، فوراً چلو۔
Entity: امیر معاویہ — Type: /person/author, /person, /person/soldier, /person/politician